इदम् एरण्डसस्यं भारते वर्धमानः कश्चन सस्यविशेषः । अस्य एरण्डस्य तैले "ग्लिसरैड्स्", "रिसिनोल्लिक् आसिड्", ओलिक् लिनोलिक्", "स्टियारिक्" तथा "हैड्रोक्सि स्टियारिक्" इत्यादयः अंशाः भवन्ति । तथैव तस्मिन् तैले "रेसिन्" इत्यख्यः विषांशः अपि भवति ।
इदम् एरण्डसस्यम् आङ्ग्लभाषया Castor अथवा Ricinus Communis इति उच्यते । हिन्दीभाषया"रेण्डी", "एरण्ड्", "एरण्डी" इति च उच्यते । तेलुगुभाषया "अमुडामु" इति, तमिळ्भाषया "अमणक्कम्" इति, मलयाळभाषया"चिट्टामाक्कु", "अबणक्का" इति च उच्यते । कन्नडभाषया एरण्डसस्यं "हरळु" अथवा "औडल" इति उच्यते ।
इदम् एरण्डं गृहौषधेषु महता प्रमाणेन उपयुज्यते । इदं मधुर - रसयुक्तम् । तथा च एरण्डम् उष्णवीर्ययुक्तं, गुरुः च ।
